El Centre de Barcelona de l'INEFC d'acord amb les polítiques de la Universitat de Barcelona i la Secretaria General de l'Esport, ha constituït una Comissió d'Igualtat amb l'objectiu de crear un lloc de trobada obert a tota la comunitat universitària que ha de permetre, entre d'altres aspectes, donar suport i seguiment a les polítiques de democràcia, justícia, igualtat, respecte i solidaritat.
Es pretén així aconseguir que l'activitat quotidiana de l'INEFC Barcelona integri la perspectiva de gènere com a un element identificador més de la institució.
Et pots posar en contacte amb nosaltres a: [EMAIL]
Has viscut o vist alguna situació sexista o discriminatòria?
La Comissió aprovada a la Junta de Centre del 26 de maig del 2016 té els següents eixos estratègics:
- Visualització i sensibilització de la igualtat entre dones i homes en l'àmbit esportiu i universitari
- Conciliació de la vida laboral, familiar, i personal al centre
- Incorporació de la perspectiva de gènere en l'organització, la gestió, i la representació
- Promoció d'un entorn físic, laboral, acadèmic i científic lliure de sexismes
- Foment de la perspectiva de gènere en la docència a l'INEFC i els estudis de CAFE
- Foment de la perspectiva de gènere en la recerca a l'INEFC i en la investigació en l'activitat física, l'educació física i l'esport.
- Suport a les entitats esportives en el foment de la igualtat entre homes i dones i la incorporació de la perspectiva de gènere.
- Establiment d'una política de prevenció i erradicació de la violència de gènere
La Universitat de Barcelona s'ha compromès a eliminar i corregir les situacions que obstaculitzen la construcció d'una Universitat lliure de desigualtats entre dones i homes, on sigui visible la riquesa de la diferència.
És, doncs, objectiu de la Universitat de Barcelona crear espais de relació i d'actuació que impliquin a totes les dones i a tots els homes que formen la comunitat universitària.
Més informació a l'Unitat d'Igualtat de la Universitat de Barcelona
La Secretaria General de l'Esport, al maig de 2015, presenta el Programa Dones i Esports, el qual té com a missió: "Impulsar actuacions adreçades a corregir els desequilibris existents entre dones i homes en l'àmbit de l'esport, a tots els nivells, i fomentar mecanismes d'intercanvi de coneixements i d'experiències entre les entitats esportives i les entitats de dones que facin possible avançar cap a la igualtat efectiva de dones i homes en l'àmbit de l'esport".
Més informació al web Esport i gènere de la Secretaria General de l'Esport
Actes i activitats acadèmiques de l'INEFC de Barcelona
Recerca, investigació i divulgació en el Grup de Recerca GISEAFE
Dones i Esport de l'Ajuntament de Barcelona
Gabinet de gènere de la Generalitat de Catalunya
El curs 2016-2017 les xifres de l'INEFC en matèria de gènere es van recollir en el document "L'INEFC en xifres", consultable des de l'enllaç.
A continuació mostrem l'evolució del número d'aspirants a l'INEFC segons sexe des del 1990:
En el Grau en Ciències de l'Activitat Física i l'Esport, la perspectiva de gènere s'inclou s'aborda de manera específica a l'assignatura específica Accions pel canvi sociocultural: multiculturalitat i gènere (6 cr.), i de forma transversal a les assignatures: Sociologia i Història de l'Activitat Física i l'Esport (Bàsica, 6 cr.); i Lleure i entorn social (Opt, 3 cr.); i Educació en valors i resolució de conflictes ( Opt, 3 cr.).
En el Màster de Formació del Professorat de Secundària Obligatòria i Batxillerat, Formació Professional i Ensenyament d'Idiomes - Especialitat Educació Física, s'incorpora a l'assignatura Atenció a la diversitat (Opt, 2.5 cr.).
En el Màster de Gestió Esportiva, s'incorpora a l'assignatura Ètica i esport (Opt, 2.5 cr.).
En el Màster d'Activitat Física i Educació, s'incorpora a l'assignatura Gènere, educació física i esport (Opt, 2.5 cr.).
La recerca amb perspectiva de gènere a l'INEFC Barcelona es realitza en el marc del Grup d'Investigació Social i Educativa de l'Activitat Física i l'Esport (GISEAFE).
L'activitat d'investigació i transferència es concreta en:
- Projectes competitius i de transferència
Universitat de Barcelona (UB- INEFC)
Cada any des de la Comissió s'organitzen diverses activitats de sensibilització coincidint amb el 25 de novembre, Dia Internacional contra les Violències Masclistes i el 8 de març, Dia Internacional de les Dones, entre d'altres.
Accedeix a totes les activitats organitzades per la Comissió d'igualtat de l'INEFC de Barcelona
Podeu consultar diferents recursos i documents per tal d'incorporar la perspectiva de gènere en l'activitat física, l'educació física i l'esport sobre:
- Coeducació en Educació Física i ruptura dels estereotips de gènere
- Perspectiva de gènere en la gestió d'entitats esportives
- Prevenció de l'assetjament sexual en l'activitat física i l'esport
- L'esport femení als mitjans de comunicació
Unitat d'Igualtat de la Universitat de Barcelona
Esport i gènere de la Secretaria General de l'Esport
Consulta els diferents recursos i documents per tal d'incorporar la perspectiva de gènere en l'activitat física, l'educació física i l'esport